CELEX: 32011R1230
Language: sl
Date: 2011-11-16 00:00:00
Title: Uredba (EU) št. 1230/2011 Evropskega parlamenta in Sveta z dne 16. novembra 2011 o razveljavitvi določenih zastarelih aktov Sveta s področja skupne trgovinske politike

8.12.2011   
            
            
               SL
            
            
               Uradni list Evropske unije
            
            
               L 326/21
            
         UREDBA (EU) št. 1230/2011 EVROPSKEGA PARLAMENTA IN SVETA
   z dne 16. novembra 2011
   o razveljavitvi določenih zastarelih aktov Sveta s področja skupne trgovinske politike
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije in zlasti člena 207 Pogodbe,
   ob upoštevanju predloga Evropske komisije,
   po posredovanju osnutka zakonodajnega akta nacionalnim parlamentom,
   v skladu z rednim zakonodajnim postopkom (1),
   ob upoštevanju naslednjega:
   
               (1)
            
            
               Izboljšanje preglednosti prava Unije je bistveni del strategije institucij Unije za boljšo pripravo zakonodaje. Zato je primerno razveljaviti tiste akte zakonodaje, ki nimajo več dejanskega učinka.
            
         
               (2)
            
            
               Številni akti na področju skupne trgovinske politike so zastareli, vendar uradno še veljajo.
            
         
               (3)
            
            
               Uredba Sveta (EGS) št. 1471/88 z dne 16. maja 1988 o ureditvi uvoza sladkega krompirja in škroba iz manioke, ki sta namenjena za določene rabe (2) nima učinka, saj so njeno vsebino povzeli poznejši akti.
            
         
               (4)
            
            
               Uredba Sveta (EGS) št. 478/92 z dne 25. februarja 1992 o odprtju letne tarifne kvote Skupnosti za hrano za pse ali mačke, pripravljeno za prodajo na drobno pod oznako KN 2309 10 11, in letne tarifne kvote Skupnosti za hrano za ribe pod oznako KN ex 2309 90 41, ki izvira in prihaja s Ferskih otokov (3) je bila namenjena odprtju tarifne kvote za leto 1992 in zato nima učinka.
            
         
               (5)
            
            
               Uredba Sveta (EGS) št. 3125/92 z dne 26. oktobra 1992 o režimih, ki se uporabljajo za uvoz proizvodov iz ovčjega in kozjega mesa iz Bosne in Hercegovine, Hrvaške, Slovenije, Črne gore, Srbije in Nekdanje jugoslovanske republike Makedonije v Skupnost (4) je obravnavala začasne razmere in zato nima učinka.
            
         
               (6)
            
            
               Uredba Sveta (ES) št. 2184/96 z dne 28. oktobra 1996 o uvozu riža, ki izvira in prihaja iz Egipta v Skupnost (5), je bila namenjena znižanju carin, naloženih z mednarodnim sporazumom, ki ga je nato nadomestil sporazum, podpisan z Egiptom 28. oktobra 2009 in ki je začel veljati 1. junija 2010, zato nima učinka.
            
         
               (7)
            
            
               Uredba Sveta (ES) št. 2398/96 z dne 12. decembra 1996 o odprtju tarifne kvote za meso puranov, ki izvira in prihaja iz Izraela, kakor je predvideno v Sporazumu o pridružitvi in Začasnem sporazumu med Evropsko skupnostjo in državo Izrael (6) nima učinka, ker je temeljila na Pridružitvenem sporazumu, podpisanem leta 1995, ki ga je nato nadomestil Pridružitveni sporazum, podpisan z Izraelom 4. novembra 2009, ki je začel veljati 1. januarja 2010 in uvaja nove tarifne kvote.
            
         
               (8)
            
            
               Uredba Sveta (ES) št. 1722/1999 z dne 29. julija 1999 o uvozu otrobov in drugih ostankov, dobljenih pri presajanju, mletju ali drugi obdelavi nekaterih žit s poreklom iz Alžirije, Maroka in Egipta, in o uvozu trde pšenice s poreklom iz Maroka (7) nima učinka, ker je bila začasni instrument v obdobju pred začetkom veljavnosti Pridružitvenega sporazuma, podpisanega z Alžirijo 22. aprila 2002, ki je začel veljati 1. septembra 2005, Pridružitvenega sporazuma, podpisanega z Marokom 26. februarja 1996, ki je začel veljati 1. marca 2000 ter katerega priloge o kmetijstvu so bile spremenjene s sporazumoma, ki sta začela veljati leta 2003 in leta 2005, ter Pridružitvenega sporazuma, podpisanega z Egiptom 28. oktobra 2009, ki je začel veljati 1. junija 2010.
            
         
               (9)
            
            
               Z Uredbo Sveta (ES) št. 2798/1999 z dne 17. decembra o določitvi splošnih pravil za uvoz oljčnega olja s poreklom iz Tunizije za obdobje od 1. januarja do 31. decembra 2000 in razveljavitvi Uredbe (ES) št. 906/98 (8) je bil uveden ukrep, ki se je uporabljal le leta 2000 in zato nima učinka.
            
         
               (10)
            
            
               Uredba Sveta (ES) št. 215/2000 z dne 24. januarja 2000 o obnovitvi ukrepov za leto 2000 iz Uredbe (ES) št. 1416/95 o uvedbi nekaterih koncesij za leto 1995 v obliki tarifnih kvot Skupnosti za nekatere predelane kmetijske proizvode (9) je krila le leto 2000 in zato nima učinka.
            
         
               (11)
            
            
               Sklep Sveta 2004/910/ES z dne 26. aprila 2004 o sklenitvi sporazumov v obliki izmenjave pisem med Evropsko skupnostjo in na eni strani Barbadosom, Belizejem, Republiko Kongo, Republiko Fidži, Republiko Gvajano, Republiko Slonokoščena obala, Jamajko, Republiko Kenijo, Demokratično republiko Madagaskar, Republiko Malavi, Republiko Mauritius, Republiko Surinam, Svetim Krištofom in Nevisom, Kraljevino Svazi, Združeno republiko Tanzanijo, Republiko Trinidad in Tobago, Republiko Ugando, Republiko Zambijo in Republiko Zimbabve ter na drugi strani Republiko Indijo o zajamčenih cenah za sladkorni trs v dobavnih obdobjih 2003/2004 in 2004/2005 (10) je bil začasen in zato nima učinka.
            
         
               (12)
            
            
               Z Uredbo Sveta (ES) št. 1923/2004 z dne 25. oktobra 2004 o določitvi nekaterih koncesij za Švicarsko konfederacijo v obliki tarifnih kvot Skupnosti za nekatere predelane kmetijske proizvode (11) je bil uveden ukrep, ki se je uporabljal od 1. maja do 31. decembra 2004 in zato nima učinka.
            
         
               (13)
            
            
               Sklep Sveta 2007/317/ES z dne 16. aprila 2007 o stališču, ki naj bo v imenu Skupnosti sprejeto v Mednarodnem svetu za žita v zvezi s podaljšanjem Konvencije o trgovanju z žiti iz leta 1995 (12) nima učinka, ker je bila njegova vsebina povzeta s poznejšim aktom.
            
         
               (14)
            
            
               Številni akti, ki zadevajo določene države, nimajo učinka, zaradi pristopa teh držav k Uniji.
            
         
               (15)
            
            
               Sklep Sveta 98/658/ES z dne 24. septembra 1998 o sklenitvi Dodatnega protokola k Začasnemu sporazumu o trgovini in trgovinskih zadevah med Evropsko gospodarsko skupnostjo, Evropsko skupnostjo za premog in jeklo in Evropsko skupnostjo za atomsko energijo na eni strani in Republiko Slovenijo na drugi strani ter k Evropskemu sporazumu med Evropskimi skupnostmi in njihovimi državami članicami na eni strani in Republiko Slovenijo na drugi strani (13) po pristopu Slovenije k Uniji nima učinka.
            
         
               (16)
            
            
               Uredba Sveta (ES) št. 278/2003 z dne 6. februarja 2003 o sprejemu avtonomnih in prehodnih ukrepov glede uvoza nekaterih predelanih kmetijskih proizvodov s poreklom iz Poljske (14) po pristopu Poljske k Uniji nima učinka.
            
         
               (17)
            
            
               Uredba Sveta (ES) št. 999/2003 z dne 2. junija 2003 o sprejemu avtonomnih in prehodnih ukrepov glede uvoza nekaterih predelanih kmetijskih proizvodov s poreklom iz Madžarske ter izvoza nekaterih predelanih kmetijskih proizvodov na Madžarsko (15) po pristopu Madžarske k Uniji nima učinka.
            
         
               (18)
            
            
               Uredba Sveta (ES) št. 1039/2003 z dne 2. junija 2003 o sprejemu avtonomnih in prehodnih ukrepov glede uvoza nekaterih predelanih kmetijskih proizvodov s poreklom iz Estonije ter izvoza nekaterih predelanih kmetijskih proizvodov v Estonijo (16) po pristopu Estonije k Uniji nima učinka.
            
         
               (19)
            
            
               Uredba Sveta (ES) št. 1086/2003 z dne 18. junija 2003 o sprejemu avtonomnih in prehodnih ukrepov glede uvoza nekaterih predelanih kmetijskih proizvodov s poreklom iz Slovenije ter izvoza nekaterih predelanih kmetijskih proizvodov v Slovenijo (17) po pristopu Slovenije k Uniji nima učinka.
            
         
               (20)
            
            
               Uredba Sveta (ES) št. 1087/2003 z dne 18. junija 2003 o sprejemu avtonomnih in prehodnih ukrepov glede uvoza nekaterih predelanih kmetijskih proizvodov s poreklom iz Latvije in izvoza nekaterih predelanih kmetijskih proizvodov v Latvijo (18) po pristopu Latvije k Uniji nima učinka.
            
         
               (21)
            
            
               Uredba Sveta (ES) št. 1088/2003 z dne 18. junija 2003 o sprejemu avtonomnih in prehodnih ukrepov glede uvoza nekaterih predelanih kmetijskih proizvodov s poreklom iz Litve in izvoza nekaterih predelanih kmetijskih proizvodov v Litvo (19) po pristopu Litve k Uniji nima učinka.
            
         
               (22)
            
            
               Uredba Sveta (ES) št. 1089/2003 z dne 18. junija 2003 o sprejemu avtonomnih in prehodnih ukrepov glede uvoza nekaterih predelanih kmetijskih proizvodov s poreklom iz Slovaške republike in izvoza nekaterih predelanih kmetijskih proizvodov v Slovaško republiko (20) po pristopu Slovaške republike k Uniji nima učinka.
            
         
               (23)
            
            
               Uredba Sveta (ES) št. 1090/2003 z dne 18. junija 2003 o sprejemu avtonomnih in prehodnih ukrepov glede uvoza nekaterih predelanih kmetijskih proizvodov s poreklom iz Češke republike ter izvoza nekaterih predelanih kmetijskih proizvodov v Češko republiko (21) po pristopu Češke republike k Uniji nima učinka.
            
         
               (24)
            
            
               Zaradi pravne varnosti in jasnosti bi bilo treba navedene zastarele akte razveljaviti –
            
         SPREJELA NASLEDNJO UREDBO:
   Člen 1
   1.   Uredbe (EGS) št. 1471/88, (EGS) št. 478/92, (EGS) št. 3125/92, (ES) št. 2184/96, (ES) št. 2398/96, (ES) št. 1722/1999, (ES) št. 2798/1999, (ES) št. 215/2000, (ES) št. 278/2003, (ES) št. 999/2003, (ES) št. 1039/2003, (ES) št. 1086/2003, (ES) št. 1087/2003, (ES) št. 1088/2003, (ES) št. 1089/2003, (ES) št. 1090/2003, (ES) št. 1923/2004 in sklepi 98/658/ES, 2004/910/ES, 2007/317/ES se razveljavijo.
   2.   Razveljavitev aktov iz odstavka 1 ne vpliva na veljavnost:
   
               (a)
            
            
               aktov Unije, sprejetih na podlagi aktov iz odstavka 1, in
            
         
               (b)
            
            
               sprememb, sprejetih z akti iz odstavka 1 k drugim aktom Unije, ki niso bili razveljavljeni s to uredbo.
            
         Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Strasbourgu, 16. novembra 2011
      
         
            Za Evropski parlament
         
         
            Predsednik
         
         J. BUZEK
      
      
         
            Za Svet
         
         
            Predsednik
         
         W. SZCZUKA
      
   
   
      (1)  Stališče Evropskega parlamenta z dne 13. septembra 2011 (še ni objavljeno v Uradnem listu) in odločitev Sveta z dne 20. oktobra 2011.
   
      (2)  UL L 134, 31.5.1988, str. 1.
   
      (3)  UL L 55, 29.2.1992, str. 2.
   
      (4)  UL L 313, 30.10.1992, str. 3.
   
      (5)  UL L 292, 15.11.1996, str. 1.
   
      (6)  UL L 327, 18.12.1996, str. 7.
   
      (7)  UL L 203, 3.8.1999, str. 16.
   
      (8)  UL L 340, 31.12.1999, str. 1.
   
      (9)  UL L 24, 29.1.2000, str. 9.
   
      (10)  UL L 391 31.12.2004, str. 1.
   
      (11)  UL L 331, 5.11.2004, str. 9.
   
      (12)  UL L 119, 9.5.2007, str. 30.
   
      (13)  UL L 314, 24.11.1998, str. 6.
   
      (14)  UL L 42, 15.2.2003, str. 1.
   
      (15)  UL L 146, 13.6.2003, str. 10.
   
      (16)  UL L 151, 19.6.2003, str. 1.
   
      (17)  UL L 163, 1.7.2003, str. 1.
   
      (18)  UL L 163, 1.7.2003, str. 19.
   
      (19)  UL L 163, 1.7.2003, str. 38.
   
      (20)  UL L 163, 1.7.2003, str. 56.
   
      (21)  UL L 163, 1.7.2003, str. 73.